El Centre de Transfusió de Sang de la Comunitat Valenciana no faltarà a la seua cita amb Burjassot, al maig
2025-07-24

La solidaritat torna a donar-se cita a Burjassot en forma de donació de sang. Fidel a la seua cita, el Centre de Transfusió de Sang de la Comunitat Valenciana es desplaçarà fins al municipi per a facilitar a les seues veïnes i veïns la possibilitat de donar sang sense necessitat d’eixir de Burjassot.

Al maig, la primera jornada de donació tindrà lloc el dimarts 9 de maig, el Centre d’Especialitats, situat en el carrer Beniferri, en horari de 16.30 a 20.30 hores, mentre que, el dilluns 15 de maig, la donació podrà fer-se en dos llocs diferents: de 16.30 a 20.30 hores en el Centre de Salut del carrer Rubert i Villó i de 17.00 a 20.30 hores en la planta baixa de l’Ajuntament de Burjassot.

Des del Centre de Transfusió recorden la importància de la donació ja que els hospitals necessiten aquest element tan important per a les persones que estan passant per alguna malaltia; element que no es pot fabricar i que depén de la solidaritat de la ciutadania.

Els requisits per a la donació són senzills. Únicament passen per tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.